Nora Mørk

Nora Mørk (født 5. april 1991 i Oslo) er en norsk håndballspiller.
Mørk spiller for det norske landslaget og for Esbjerg. Hun har tidligere spilt for Bækkelaget, Aalborg, Njård, Larvik, Győr, CSM București og Vipers Kristiansand.
Tvillingsøster Thea Mørk spilte også profesjonell håndball til hun la opp i desember 2018.


== Karriere ==


=== Klubb ===
Mørk signerte for Larvik foran 2009/10-sesongen og debutsesongen resulterte i 151 mål på 21 kamper, og andreplass på toppscorerlisten i klubben. Hun signerte 22. juni 2020 for Vipers Kristiansand der hun spilte til 2022 da hun gikk til Esbjerg.


=== Landslag ===
Hun debuterte for det norske landslaget den 21. september 2010 mot Romania og ble tatt ut til EM 2010. Dette var Mørks første mesterskap, og hun gjorde det godt fra sin høyre ving posisjon, og imponerte i debutmesterskapet med 23 mål. Etter EM i 2010 spilte hun ikke for landslaget igjen i et mesterskap før VM 2013 grunnet jumpers knee. I VM 2013 ble hun Norges toppscorer med 30 mål  Året etter ble hun sentral på det norske laget som vant EM 2014. Hun ble tatt ut på mesterskapets All Star Team som beste høyre back, og var Norges toppscorer i mesterskapet med 41 mål.I VM 2015 ble hun igjen norsk toppscorer, med 44 mål, og ble igjen tatt ut på mesterskapets All Star Team som beste høyre back da Norge ble verdensmestre. Norge fikk bronse ved Sommer-OL 2016, etter tap for Russland i semifinalen og seier mot Nederland i bronsefinalen, og Mørk ble mesterskapets toppscorer med 62 mål på 8 kamper. Mørk kunne ikke spille EM 2018 eller VM 2019 pga. kneskader. Mørk spilte på Norges lag som tok gull i EM 2020. Hun ble tatt ut på «all star-team» og ble toppscorer med 52 mål.
Mørk ble også toppscorer i OL 2020 i Tokyo – som var utsatt til 2021 på grunn av covid-19-pandemien. Norge endte på tredjeplass etter å ha tapt semifinalen mot de russiske spillerne.


== Meritter ==
LandslagEM 2022 – Gull
VM 2021 - Gull
EM 2020 – Gull
EM 2016 – Gull
VM 2015 – Gull
EM 2014 – Gull
EM 2010 – Gull
VM 2017 – Sølv
OL 2020 (utsatt til 2021) – Bronse
OL 2016 – Bronse
VM 2013 – 5.-plass
Junior-VM 2010 – Gull
Junior-EM 2009 – GullKlubblagLarvik (2009–2016): 176 kamper (897 mål)
Gull i Champions League – 2011, 2017, 2018, 2019, 2021
6 seriegull – 2010, 2011, 2013, 2014, 2015, 2021
6 NM-gull – 2009, 2010, 2013, 2014, 2015, 2020
6 sluttspillvinner – 2010, 2011, 2012, 2013, 2014, 2015


== Individuelle priser ==
All-Star Team Høyre back, Junior-EM: 2009
Mesterskapets beste spiller Junior-EM: 2009
All-Star Team Høyre back, Håndball-EM: 2014
All-Star Team Høyre back, Håndball-VM: 2015
All-Star Team Høyre back, Håndball-VM: 2017
All-Star Team Høyre back, Mesterligaen: sesongen 2014/2015, 2015/2016 og 2016/2017


== Referanser ==


== Eksterne lenker ==
(en) Nora Mørk – kategori av bilder, video eller lyd på Commons 
(en) Nora Mørk på Internet Movie Database 
(de) Nora Mørk – Munzinger Sportsarchiv 
(en) Nora Mørk – Olympics.com 
(en) Nora Mørk – Olympic.org 
(en) Nora Mørk – Olympedia 
(en) Nora Mørk – Sports-Reference (OL-resultater – arkivert) 
(en) Nora Mørk – Det europeiske håndballforbundet (EHF) 
(en) Nora Mørk – Norges Håndballforbund 
(mul) Nora Mørk på Instagram